stanford-oval/wikipedia huggingface dataset:
שלווה אחלציחלי

| --- | --- |

 פטירה:  1227 
 
שַלווה אחאלציחֶלי (גאורגית: შალვა ახალციხელი, מילולית: "שלווה מאחלציחה") (נפטר ב-1227; יום האזכרה 17 ביוני או 30 ביוני על פי הלוח היוליאני) היה גנרל בצבא הממלכה הגאורגית המאוחדת, שהוצא להורג בידי פולשים ח'ווארזמים על שום סירובו לשרת אותם ולהוקיע את הנצרות.
שלווה היה ממשפחת אצילים רבת השפעה מאחלציחה בעלת אחוזות רבות. תחת שלטונה של תמר, מלכת גאורגיה, הוא הגיע לתפקיד הרם של גזבר הממלכה. הוא החזיק בתואר הדוכס הגדול (אריסתווי של האריסתווים או דוכס הדוכסים) ושרת כגנרל מושל במחוז הדרומי של גאורגיה, ג'אוואחתי.
שלווה התפרסם בעיקר בקרב שמכור, קרב בין הממלכה הגאורגית המאוחדת כנגד האטבאגות הסלג'וקית של אזרבייג'ן, בשנת 1195, כאשר נלחם בחיל החלוץ של הצבא הגאורגי, ולכד את דגל הח'ליף. בשנת 1206/1207, שלווה יחד עם סרגיס וטמוגבי פיקד על הצבא הגאורגי שכבש את קארס מידי הסלג'וקים.
בקרב בסיאן, בשנת 1203, שלווה אוחיו איוון מונה לפקד על חיל החלוץ המסחתי ושיחק תפקיד מפתח בניצחון הגאורגי. האחים פיקדו על חיל חלוץ גאורגי גם בקרב גרני, בשנת 1225, כנגד הח'ווארזמים. אולם בקרב זה הפסידו הגאורגים. איוון נהרג בקרב ושלווה נפצע באופן חמור ונשבה. השאח מינגבורנו (جلال الدین منکبرنی), השליט האחרון של האימפריה הח'ווארזמית, הציע לו תפקיד בצבאו בתנאי שימיר את דתו לאסלאם. שלווה סירב והפך לקדוש מעונה בשנת 1227.
על פי הרשומות המסורתיות, שיר הפולקלור הגאורגי, "שוולגו", הוא שיר הלל למעשיו של שלווה. השיר התפרסם בעיקר בשנות השמונים, כאשר שימש כהמנון לא רשמי של התנועה הלאומית של גאורגיה בתקופה הסובייטית.
חתונה מבורכת

| --- | --- |
 בימוי:  מוחסן מח'מלבאף
 הופק בידי:  Karim Zargar 
 תסריט:  פאטֶמֶהְ  משקיני (אחראית תסריט)
 עריכה:  מוחסן מח'מלבאף 
 שחקנים ראשיים:  מחמוד ביח'אם, רויא נונאהאלי
 מוזיקה:  בּאבּאק בּאייאט
 צילום:  עלי-רזא זארינדאסט
 מדינה:  איראן
 חברה מפיצה:  Makhmalbaf Film House (אנ')
 הקרנת בכורה:  1989
 משך הקרנה:  75 דקות
 שפת הסרט:  פרסית
 סוגה:  דרמה
 פרסים:  "השחקנית הטובה ביותר", פסטיבל פאגְ'ר הבינלאומי, 1989 (אנ')
 דף הסרט ב־IMDb
 
חתונה מבורכת (בפרסית: عروسی خوبان, תעתיק לאנגלית: Arousi-ye Khouban, שם באנגלית: Marriage of the Blessed) הוא סרט דרמה איראני, אשר בוים על ידי מוחסן מח'מלבאף בשנת 1989. בסרט מתוארת דמותו של צלם איראני בשם חאג'י פאקדל, המתמודד עם תסמיני פוסט טראומה, שבין היתר, נגרמו לו עקב חוויותיו ממלחמת איראן–עיראק. תסמינים אלו משפיעים על תפקודו היומיומי והאנשים הסובבים אותו.
תסמיני הפוסט טראומה מתבטאים בכך, שבמספר סצנות מוצגים גירויים ראייתיים ושמיעתיים, נייטרליים במהותם, אשר גורמים לחאג'י לשחזור הטראומה, ובחלק מהמקרים אף גורמים לו לאובדן בוחן מציאות.
חלק מהסרט הוא צבעוני וחלקו מצולם בשחור-לבן. כמו כן, נכללו בסרט גם מספר סצנות שלא בוימו מלכתחילה. סצנות אלו מתרחשות בין צוות הסרט לבין עוברים ושבים במוקדים מסוימים, ובין הצוות לבין שוטרים איראניים. בכך מוצגות גם פניה האמיתיות של טהראן בזמן הפקת הסרט.
לדברי הבמאי מוחסן מח'מלבאף ההשראה לסרט התבססה על מקרים דומים שחוו, חלק ממכריו וקרוביו השונים. מאז יציאתו לאקרנים, הוצג הסרט ביותר מ-60 פסטיבלי קולנוע שונים ברחבי העולם. בשנת יציאתו הוצג הסרט, בין היתר, בפסטיבל לוקרנו ה-42 בשווייץ, ובפסטיבל הקולנוע של פיגרה דה פוז (צר') הפורטוגזי.
תקציר העלילה > פתיחת הסרט

הסרט נפתח מנקודת מבט של עגלת מזון, המובלת במסדרון. במהלך הובלתה נראה בקצה המסדרון, אדם הלבוש בלבן, ורעש תנועת העגלה גורם לו לאחוז בראשו ולצעוק. כאשר העגלה מוכנסת לחדרה המיועד, נראים בו אנשים, אשר חלק מהם הוזים באופן מילולי ופיזי, התנהגות המדמה שדה קרב. בסצנה זו נראה לראשונה גיבור הסרט, חאג'י פּאקדל, שלזרועו מוזרקת תרופה. תוך כדי כך נזכר בחוויה משדה הקרב, ומוצגים סרטוני שחזור ותיעוד מקרבות יבשתיים ואוויריים של מלחמת איראן–עיראק. כך מתוודעים צופי הסרט לשגרת החיים באותו מרכז רפואי מסוים ולרעיון המרכזי של הסרט.
תקציר העלילה > טקס הנישואין וסיום הסרט

בסופו של דבר נערכת חתונתם של חאג'י ומהרי. אישה מסוימת אומרת למהרי, שלא סידרה את שערותיה. חאג'י מגיע למקום החתונה ומתיישב ליד מהרי. חאג'י נוטל את המצלמה מחברו, ותוך כדי צילומים שוב נזכר בתמונה לא נעימה שצילם בעבר. חאג'י נקרא לנאום בפני האנשים, ומתחיל לומר דברים, שחלקם מתקבלים בקהל בצחוק רם וחלקם בחוסר הבנה. הוא חוזר על משפט מסוים, "מזון גנוב הוא מעדן" מספר פעמים, ולאחר משפט נוסף, אביה של מהרי דורש להורידו מהבמה. חאג'י מתחיל לשיר בעצב, וחוזר מספר פעמים על מילה מסוימת מתוך השיר בתדירות מתגברת תוך שהוא נזכר במראות וקולות משדה הקרב, ומסובב את ראשו בפראות. לבסוף נלקח בכח על ידי מספר אנשים, ומוחזר לאשפוז במרכז לבריאות הנפש, ומאושפז ככל הנראה באותו חדר שנראה בתחילת הסרט.
מהרי מבקרת את חאג'י באותו מרכז, וחאג'י מבקש ממנה לומר להתראות, כי לא תראה אותו שוב. מהרי אומרת, כי אף על פי שיש הבדלים ביניהם, גורלם שזורים אחד בשני. בסיום המפגש ביניהם חאג'י אומר, כי אביה יכניע את המהפכה מבפנים. בהמשך, לאחר שחאג'י הצליח לחמוק מהמרכז בו הוא מאושפז, הוא נראה שוכב לצד גדר עם עיתון המכסה אותו, ומנסה לחמוק מאדם המצלם אותו. חאג'י מדבר עם מהרי, ומבינה כי עזב את האשפוז על דעת עצמו. היא מבקשת להיפגש עימו, אך הוא אינו משיב לה. מהרי יוצאת מביתה ולא ברור לאן מועדות פניה. חאג'י נראה במקום מסוים, ונשמע קליק של צילום. הסרט מסתיים עם מכונת כתיבה מונחת על שולחן בשדה קרב, ותוך כדי ההקלדה נשמעים קולות ירי, אשר נמשכים עם צילום פנורמי של טהראן.
תפקידים ראשיים

מחמוד ביח'אם (Mahmoud Bigham) – חאג'י
רויא נונאהאלי (Roya Nonahali) (אנ') – מהרי
אבראהים עבאדי (Ebrahim Abadi) (אנ') – הדוד ראמֶזוּן
חוסיין מוֹסלמי (Hossein Moslemi) – מאמאלי.
ראו גם

דחק
שאטר איילנד
קן הקוקיה
לא שם זין
Guild Wars Prophecies

| --- | --- |

 כללי
 תאריך הוצאה:  28 באפריל 2005
 סוגה:  משחק רשת מרובה משתתפים, משחק פעולה-תפקידים
 פיתוח:  ArenaNet
 הוצאה לאור:  NCsoft 
 ארץ מקור:  ארצות הברית 
 שפות:  אנגלית, רוסית, פולנית, קוריאנית, ספרדית, איטלקית, גרמנית, צרפתית, יפנית 
 הפצה:  NCsoft
 סדרה:  Guild Wars 
 דרישות תוכנה
 מצבי משחק:  משחק רשת מרובה משתתפים
 דירוג:  13+, Teen
 פלטפורמות:  מחשב אישי
 המשחק הבא:  Guild Wars Factions 
 
Guild Wars Prophecies (מבוטא "גִילְד ווֹרְז פְּרוֹפֶסִיז")
הוא חלקה הראשון של סדרת המשחקים ההמוניים Guild Wars.
המשחק ראה אור באפריל 2005, והצליח מעל לצפיותיה של ArenaNet, החברה אשר יצרה אותו.
בעברית ניתן לקרוא למשחק "הנבואות" (מאנגלית: Prophecies), שם שהוצמד לו רק לאחר יציאת הכותרים הבאים בסדרה (Factions - Nightfall), כדי שתינתן האפשרות להבדיל.
בדומה לחלקי הסדרה הבאים, למשחק עלילה משלו המתרחשת באזור בשם 'טִירייה' (Tyria), ומערכת ה-PVP בו מעט שונה בהתאם למשחק.
שטח המשחק

המשחק מתרחש במחוז, או יבשת, בשם טִירִייה. טירייה היא יבשת רחבה ומגוונת בעלת נופים שונים ומרהיבים, ממדבריות צחיחות ועד לג'ונגלים אקזוטיים.
שטח המשחק > קו הזמן

כל שנה בטיריאה מחולקת לארבע עונות, ובכל עונה 90 ימים.
הספירה החלה מאירוע בשם Exodus (היציאה), שבו האלים הישנים עזבו את העולם הגשמי.
שנים מלפני האקסוֹדוּס יסומנו ב-(BE (Before the Exodus, ושנים אחריו יסומנו ב-(AE (After the Exodus. השנה 0 תסומן כ"השנה 0".
מלחמת הגילדות (Guild Wars) - ממנה הגיע שמה של הסדרה. מלחמת הגילדות הייתה מלחמה גדולה בין גילדות אסקלוֹן, גילדות קריטיה וגילדות אוֹר. היא החלה ב-1013AE, והסתיימה ב-1070AE.
האקסוֹדוּס (The Exsodus) - אירוע בו חמשת האלים הישנים עזבו את העולם הגישמי. מאירוע זה החלה הספירה בטיריאה.
הצריבה (The Searing) - המטאורים העשויים מאש וקריסטל, שפגעו בממלכת אסקלוֹן על ידי סגידה לטיטאנים של הצ'ארים (Charr). הצריבה היא האירוע שהתחיל את כל העלילה.
שטח המשחק > חלקות טיריאה

את טיריאה ניתן לחלק לחלקים, לפי סוג הנוף והממלכה.
יש כמה שיטות חלוקה, הנפוצה מבניהן -
Ascalon (אסקלוֹן) - אחת ממלכות בני האדם. לפני ה'צריבה' היא נחשבה לממלכה היפה ביותר בכל טיריאה, אך אחריה היא הפכה לחורבות מתפוררות מלאות אפר.
Shiverpeak Mountains (בתרגום חופשי - הרי הפסגה הרועדת) - שטח הררי וגדול המפריד בין הג'ונגלים של קריטיאה לחורבות אסקלון. כל שטחו מכוסה בשלג והאקלים בו קר מאוד. ניתן לחלקו לצפון ודרום.
Kryta (קריטיאה) - ממלכה בג'ונגלים. קריטיאה נשמרת על ידי גוף בשם ליוֹנגארד (Liongurd), ומסדר ה'גלימה הלבנה' (מאנגלית: White Mantle) שולט בה, לאחר שהשיג את השלטון ממשפחת האצילות.
Maguuma Jungle (מָגוּמָה) - ג'ונגל פראי מאוד, בעל אזורים יבשים, הנמצא ממערב לקריטיה.
Crystal Desert (מדבר הקריסטל) - מדבר הממוקם דרומית לאסקלון. במדבר חיות רוחות, ואליו ברחו ה'נשכחים' בתחילת קיומו של הגזע האנושי.
Orr (אוֹר) - לאחר הצריבה, כשפלישת הצ'ארים הגיעה לאור, הופעל בה קסם עוצמתי שגירש את הצ'ארים, אך הרס כמעט לגמרי את אור. פעם אור היית ביתם של האלים. אור ממוקמת ממערב למדבר הקריסטל.
Ring of Fire Islands (איי טבעת האש) - קבוצת איים קטנה במרכז הים. באיים קיימים הרבה מאוד הרי געש פעילים, והוא לא מיושב.
עלילה > משימות אחרונות

למרות חיסולו של הליץ' לורד וסגירת דלתות קומאלי, נותרו עוד טיטאנים בעולם. גלינט מגייסת את השחקנים להילחם בהם ב'קווסטים' אחרונים.
בנוסף מלחמת הגמדים ב-Stone Summits עדיין לא הגיעה לסופה. שארית ה-Stone Summits עדיין שולטת בכמה אזורים בהרים הדרומיים. באחד מעדכוני המשחק נוסף אזורם התת- קרקעי.
ציוני דרך

כשיצא, Guild Wars Prophecies התקבל היטב אצל מבקרי המשחקים והשחקנים.
 בשנת 2005 זכה המשחק בכמה פרסים, הכוללים את "משחק התפקידים הטוב ביותר למחשב האישי" של IGN ו-"MMORPG השנה" של GameSpy.
בשנת 2006 המשחק דורג במקום הרביעי בסדרת "המשחק הטוב ביותר" של Computer Games Magazine, ובנוסף כלל את התואר "הטכנולוגיה הטובה ביותר".

בדצמבר 2006 המשחק ושני הבאים אחריו בסדרה מכרו יותר מ-3 מיליון עותקים, עובדה שמיקמה את הסדרה במקום השלישי, מיד לאחר World of Warcraft ו-RuneScape, ברשימת ה-MMOG הפופולרים ביותר.
פרטים טכניים > דרישות מינימליות

מעבד אינטל פנטיום ||| 800 MHz
256MB RAM
2GB פנויים בכונן הקשיח
מעבד גרפי מסדרת GeForce 3 או Radeon 8500 עם 32MB של VRAM
חיבור לאינטרנט
חלונות 98/ME/2000/XP/Vista
ראו גם

Guild Wars
NCsoft
ArenaNet
קרבות הממלכה הגאורגית המאוחדת

קרבות הממלכה הגאורגית המאוחדת:
| קרבות הממלכה הגאורגית המאוחדת> שם הקרב | קרבות הממלכה הגאורגית המאוחדת> תאריך | קרבות הממלכה הגאורגית המאוחדת> נגד |
| --- | --- | --- |
| קרב שירימני | 1021 11 בספטמבר | האימפריה הביזנטית |
| קרב סוונדכס | 1022 באביב | האימפריה הביזנטית |
| קרב סאסירתי | 1042 | מרידות ליפריט הרביעי |
| קרב פרצחיסי | 1074 |  |
| קרב ארצוחי | 1104 |  |
| קרב ראחסי | 1118 |  |
| קרב דידגורי | 1121 12 באוגוסט | קואליציה של סלג'וקים |
| קרב שירוואן | 1123 |  |
| קרב ניאלי | 1191 |  |
| קרב שמכור | 1195 1 ביוני | אטבאגות של אזרבייג'ן |
| קרב בסיאן | 1203 | סולטנות רום (סלג'וקים) |
| קרב קורה הראשון | 1221 בפברואר | האימפריה המונגולית |
| קרב קורה השני | 1221 בסתיו | האימפריה המונגולית |
| קרב גארני | 1225 | האימפריה הח'ווארזמית (ח'ווארזם) |
| קרב בולניסי | 1227 |  |
| קרב כווישחתי | 1260 |  |
| קרב נחידורי | 1405 | טטרים |
| קרב צ'אלר'אן | 1412 בדצמבר | קרא קואיאונלו (טורקמנים) |
תקוע (יישוב מקראי)

מצפה
רמון
מצפה
רמון
תל תקוע, המזוהה עם תקוע המקראית, ממוקם בחלקה הימני של התמונה מעל מטעי הזיתים ובסמוך לבתי היישוב הפלסטיני תוקוע
תְּקוֹעַ היה יישוב קדום ששכן בגבול שבין מדבר יהודה והר יהודה, כ-10 ק"מ דרומית-מזרחית לבית לחם, ואשר נזכר מספר פעמים במקורות. אף שהיישוב נמצא בנחלת שבט יהודה, הוא לא מוזכר ברשימת הערים שבנחלת השבט בנוסח המסורה של ספר יהושע. יחד עם זאת היישוב מוזכר בנחלת השבט בתרגום השבעים.
על שם העיר נקרא מדבר תקוע – החלק של מדבר יהודה שבסביבות העיר.
אזכורים במקורות > במקרא

האישה החכמה מתקוע - מבין יוצאי תקוע נודעה האישה החכמה שהוכיחה את דוד המלך ושכנעה אותו לאפשר לאבשלום לשוב לירושלים לאחר רצח אמנון.
עירא בן עיקש התקועי - ברשימת גיבורי המלך דוד נזכר עירא בן עיקש התקועי.
ביצורי תקוע - בספר דברי הימים נזכרת תקוע בין הערים שביצר רחבעם והכין למצור.
הנביא עמוס - מתואר כנוקד מתקוע ועל פי המסורות היהודיות והנוצריות הוא קבור בסמוך, במקום הקרוי "קבר עמוס". ליד הקבר הוקמה כנסייה נוצרית קדומה שנחרבה.
השתתפות בבניין חומות ירושלים - אנשי תקוע מוזכרים בספר נחמיה בין הבונים את חומות ירושלים בתקופת שיבת ציון.
שמן זית - תקוע הייתה ידועה בשמן הזית המשובח שלה, ממנו לקחו לנסכים (קורבן) לבית המקדש.
אזכורים במקורות > במקורות מימי בית שני

העיר וסביבתה מוזכרות גם בתיאורי מלחמות החשמונאים. לפי ספר מקבים א', יונתן ושמעון נמלטו למדבר תקוע לאחר שנודע להם על התקרבותו של צבא בקכידס. העיר מוזכרת שוב בימי המרד הגדול ובאיגרות בר כוכבא מנחל חבר ובמשנה.
אזכורים במקורות > התקופה הביזנטית

תקוע מוזכרת באונומסטיקון של אוסביוס (תחילת המאה ה-4 לספירה), בכתבי הירונימוס, וכן במפת מידבא.
באותה התקופה הראו במקום את קברו של הנביא עמוס.
אזכורים במקורות > ימי הביניים

בשנת 765 ביקר ויליבאלדוס הקדוש בתקוע והזכיר את כנסייתה; אז הייתה נפוצה במקום מסורת נוצרית, לפיה גם בתקוע, כמו בבית לחם, נהרגו ילדים בפקודת הורדוס.
בתקופת מסעי הצלב, תושבי תקוע הנוצרים שלחו תגבורת לסייע לכוחות הלטיניים שצרו על ירושלים. בתקופת ממלכת ירושלים הצלבנית שכן במקום יישוב קטן. המלך פולק מאנז'ו העניק את תקוע לכמרים של כנסיית הקבר תמורת בית עניה.
בשנת 1138 פשטה כנופיה מוסלמית על תקוע, אז עוד כפר נוצרי, אך רוב תושביה ניצלו מטבח בכך שנמלטו למערת חריתון הסמוכה, אותה זיהו עם מערת עדולם מסיפורי דוד.
רבי יעקב, מיהודי צרפת, ביקר בתקוע באמצע המאה ה-13 וכתב כי קבור בה ישעיהו הנביא.
יצחק חילו, נוסע יהודי-ספרדי שביקר בארץ ישראל בשנת 1333, ציין כי בתקוע יש מערה עתיקה שאומרים שבה קבור אחד משבעת הנביאים אשר עצמותיהם קבורות באדמת הקודש. הוא מציין כי ישנה מחלוקת לגבי זיהוי הקבר - חלק סבורים שזהו קבר הנביא עמוס, ואחרים טוענים שזהו קבר ישעיה הנביא.
זיהוי

תקוע המקראית מזוהה עם ח'רבת א-תקוע הממוקמת על תל תקוע - תל גדול המתנשא לגובה של 825 מטר מעל גובה פני הים סמוך לעיירה הבדואית תוקוע, מכיוון דרום, בצד הדרך העולה מים המלח לכיוון בית לחם וירושלים. בשנת 1977 הוקמה מצפון-מזרח לח'רבת א-תקוע ההתנחלות תקוע.
ראו גם

האישה החכמה מתקוע
עמוס הנביא
הערות שוליים

↑  ראו כאן לאחר פסוק נט בפרק טו.
↑  זאב וילנאי, "תקוע (א)", בתוך: אריאל: אנציקלופדיה לידיעת ארץ ישראל כרך ח' (ר–ת), הוצאת עם עובד, 1980, עמ' 8154
↑  איתן אבניאון, המילון האנציקלופדי של המקרא, איתאב-בית הוצאה לאור, ראשון לציון, 2003, עמ' 717
↑  זאב וילנאי, "תקוע (ב)", בתוך: אריאל: אנציקלופדיה לידיעת ארץ ישראל כרך ח' (ר–ת), הוצאת עם עובד, 1980, עמ' 8155
↑  ספר שמואל ב', פרק י"ד.
↑  חז"ל ייחסו את האשה התקועית לתקוע שבגליל העליון, ולא לזו שביהודה (תלמוד בבלי, מסכת מנחות דף פה עמוד ב).
↑  ספר שמואל ב', פרק כ"ג, פסוק כ"ו, וגם ספר דברי הימים א', פרק י"א, פסוק כ"ח.
↑  ספר דברי הימים ב', פרק י"א.
↑  ספר עמוס, פרק א'.
↑  ספר נחמיה, פרק ג', פסוק ה'.
↑  משנה תורה להרמב"ם, הלכות איסורי מזבח פרק ו'
↑  ספר מקבים א, ט, 33.
↑  ספר קדמוניות היהודים ספר יג, פרק א, פסקה ג.
↑  ויקטור גרן, תיאור גיאוגרפי, היסטורי וארכיאולוגי של ארץ-ישראל - כרך ראשון : יהודה (ג), ירושלים: יד יצחק בן-צבי, 1983, עמ' 51
↑  יוסף בן מתתיהו, תולדות מלחמת היהודים עם הרומאים, ספר ד, פרק ט, סעיף ה, הוצאת מסדה, תל אביב, 1959 (ה'תשי"ט).
↑  חיי יוסף, פרק ע', 420.
↑  י' ידין, החיפושים אחר בר-כוכבא, עמ' 126-125, 130.
↑  Mishnah Challah 4:10, www.sefaria.org
1 2 3 4 5 6 7  ויקטור גרן, תיאור גיאוגרפי, היסטורי וארכיאולוגי של ארץ-ישראל - כרך ראשון : יהודה (ג), ירושלים: יד יצחק בן-צבי, 1983, עמ' 95-100
↑  זאב ענר, כל מקום ואתר, הוצאת משרד הביטחון – ההוצאה לאור, ירושלים, 2000, עמ' 335.
↑  זאב וילנאי, "תקוע (א)", בתוך: אריאל: אנציקלופדיה לידיעת ארץ ישראל כרך ח' (ר–ת), הוצאת עם עובד, 1980, עמ' 8155
שמואל הרשקוביץ

אין תמונה חופשית
שמואל הרשקוביץ הוא איש מינהל ציבורי ישראלי. כיהן כמנכ"ל המשרד לביטחון פנים, המשרד להגנת הסביבה ומנהלה הראשון של הרשות הלאומית לבטיחות בדרכים.
ביוגרפיה

הרשקוביץ השתחרר משירותו בצה"ל בדרגת סגן-אלוף. בתפקידו האחרון בצבא שימש ראש ענף בטיחות בדרכים, בשנים 1982–1986. לאחר שחרורו שימש יועץ מקצועי בתחום הבטיחות בדרכים לארגונים שונים, משרדי ממשלה ולמשטרת ישראל. ב-1997 מונה למנהלה הראשון של הרשות הלאומית לבטיחות בדרכים שהחליפה את מינהל הבטיחות בדרכים במשרד התחבורה. הוא כיהן בתפקיד זה עד שנת 2000.
בשנת 2001 מונה ליועץ מיוחד לשר לאיכות הסביבה צחי הנגבי, ביוני 2002 מונה למנכ"ל המשרד וכיהן בתפקיד עד מרץ 2003. לאחר מינויו של הנגבי לשר לביטחון הפנים, מונה הרשקוביץ ב-2003 למנכ"ל המשרד לביטחון הפנים, הוא התפטר מתפקידו בספטמבר 2004 על רקע חקירה נגדו בפרשת המינויים הפוליטיים של הנגבי. נגד הרשקוביץ הוגש כתב אישום בחשד למרמה והפרת אמונים, הוא זוכה על ידי בית המשפט ביולי 2010. במהלך המשפט יוצג על ידי עורך הדין עפר ברטל.
בינואר 2005 מונה למנכ"ל התאחדות הקבלנים אך כיהן בתפקיד פחות משנה.
הערות שוליים

↑  הארץ, שמואל הרשקוביץ', מנכ"ל המשרד לבטחון פנים, התפטר מתפקידו כדי "להתכונן לחקירה", באתר TheMarker‏, 28 בספטמבר 2004
Mario Kart: Super Circuit

| --- | --- |

 כללי
 תאריך הוצאה:  21 ביולי 2001 
 סוגה:  משחקי מרוצי קארטינג
 פיתוח:  Intelligent Systems 
 הוצאה לאור:  נינטנדו 
 ארץ מקור:  יפן 
 סדרה:  מריו קארט
 דרישות תוכנה
 מצבי משחק:  משחק מחשב מרובה משתתפים 
 פלטפורמות:  גיים בוי אדוונס
 אתר רשמי
 
Mario Kart: Super Circuit (ביפנית: マリオカートアドバンス) הוא משחק מרוצים ממחושב שפותח על ידי Intelligent Systems ופורסם על ידי נינטנדו עבור גיים בוי אדוונס בשנת 2001. המשחק הוא המשחק השלישי בסדרת Mario Kart והראשון עבור מכשירי כף יד, לאחר Super Mario Kart (1992) ו-Mario Kart 64 (1996). אחריו הגיע משחק הקונסולה Mario Kart: Double Dash, שיצא לנינטנדו גיימקיוב ב-2003. המשחק שומר על מרכיבי המשחק המסורתיים של Mario Kart שנקבעו על ידי קודמיו, וזכה לשבחי המבקרים עם השחרור.
משחקיות

Super Circuit הוא משחק וידאו מרוצי קארטינג בו השחקן מתחרה במכונית מרוץ מול צוותים אחרים במסלולים שונים. המשחק שומר על רכיבי משחק מסורתיים של Mario Kart שנקבעו על ידי קודמיו. מסך המשחק מציין את הדירוג הנוכחי במירוץ, מספר ההקפות הדרושות לסיום וכלי נשק נכנסים. כמו במשחקים הקודמים בסדרה, שחקנים יכולים להרים קופסאות פריטים כדי לקבל פריט שנבחר באקראי ולהשתמש בו כדי לעכב את ההתנגדות ולהשיג את היתרון. חלק מהפריטים, כגון שריונים וקליפות בננה, מאפשרים לשחקן לפגוע באחרים כדי להאט אותם, בעוד פריטים אחרים, כגון הפעלת הכוכב, הופכים אותם לבלתי מנוצחים באופן זמני להתקפות. זהו משחק Mario Kart השני הכולל מטבעות, מה שמגביר את כוח המנוע של הקארטים.
משחקיות > מצבי משחק

במשחק זה ישנם חמישה מצבי משחק: Mario GP, Time Trial, Quick Run, VS., ו-Battle. ניתן לשחק ברוב המצבים בעצמם במרוצי לשחקן יחיד, בעוד שחלקם ניתנים למשחק מרובה משתתפים.
Mario GP - במצב זה השחקן יתחרה מול 7 מכוניות מרוץ (6 מתוך 2 מרוצי שחקנים), הנשלטים על ידי המחשב, בסדרה של מסלולים שנקבעו מראש. השחקן יכול לבחור להתחרות באמצעות שלוש קטגוריות שונות של גודל מנוע: 50, 100 ו-150. מכיוון שכל המכוניות נוסעות מהר יותר כאשר משתמשים בגדלים גבוהים יותר של מנוע, שלושת המחלקות משמשות כרמות קושי. ישנם 20 מסלולים, המחולקים לחמישה גביעים: פטריה, פרח, ברק, כוכב וספיישל. לאחר שהשחקן חוצה את קו הסיום, מיקומי הדמויות הנשלטות על ידי המחשב ננעלות מיד וניתנות להן נקודות על סמך העמדות הללו, החל מאפס עד תשע; בנוסף, סדר הסיום מועבר למירוץ הבא בתור רשת ההתחלה החדשה. בדיוק כמו בשני הפרקים הקודמים, מיקום חמישי או גרוע יותר בסוף ייתן "ללא דירוג" ויש לחזור על המירוץ עד שהשחקן ממוקם במקום הרביעי או טוב יותר. כמו במשחק Mario Kart הראשון, השחקן מקבל שלושה דגלים; דירוג ללא דגלים יגרום לסיום המשחק. בסיום הגביע יתקיים טקס הענקת פרסים לשלושת הנהגים המובילים, בו יקבלו גביע ארד, כסף, או זהב ובנוסף יקבלו דירוג לפי ביצועיהם החל מ-E ועד לכוכב משולש. איסוף 100 מטבעות בכל אחד מהגביעים הללו יאפשר לשחקנים לפתוח את כל 20 המסלולים מ-Super Mario Kart הידועים כ-Extra Cups.
Time Trial - במצב זה לשחקן יחיד יש את השחקן יצטרך לסיים כל אחד מארבעים המסלולים בזמן המהיר ביותר האפשרי, כשהזמן הטוב ביותר נשמר כרוח רפאים, עותק של הביצועים של השחקן שהוא יכול להתחרות נגדו בריצות מאוחרות יותר. כל דמות תקבל פטריה משולשת (שלושה הגברת מהירות נפרדת), שבה ניתן להשתמש בכל עת במהלך הריצה.
Quick Run - במצב זה לשחקן יחיד, שחקנים יכולים לבחור כל מסלול עם כללים מותאמים אישית כמו שינוי תדירות הפריט או מספר ההקפות בכל מרוץ בין שלוש לחמש.
VS - במצב מרובה משתתפים זה, עד 4 שחקנים יכולים לשחק במצב זה באמצעות מחסנית אחת.
Battle - במצב קרב, השחקן נלחם נגד עד שלושה יריבים בשליטה אנושית באמצעות פריטים הפזורים בזירת קרב. ישנו את משחק הקרב המסורתי של פיצוץ בלונים, שבו השחקן חייב להשתמש בפריטים כדי לפוצץ את שלושת הבלונים של היריב תוך הגנה על שלהם.
משחקיות > דמויות

Super Circuit כולל את אותם שחקנים של נהגי מרוץ שניתן לשחק בהם כמו במשחק הקודם, כל אחד מהם ממוקם באחת משלוש דרגות משקל. הנסיכה פיץ', יושי וטואוד קלים, מריו ולואיג'י בינוניים, ובאוזר, דונקי קונג ו-וואריו כבדים. בנוסף לנהגי המירוץ הניתנים להפעלה, לדמויות אחרות יש תפקידי משנה במשחק הזה. לאקיטו חוזר על תפקידו כשופט, עוזר לרוכבים במצבים שונים כמו הכרזה על הקפות, מתן אות לנהוג עם רמזור תלוי על עמוד הדיג שלו, והחזרת דמויות למסלול במקרה שהן נופלות מהמסלול. דמויות משנה אחרות המופיעות ב-Super Circuit כוללות Shy Guys, Piranha Plants, Boos ועוד.
התפתחות

Mario Kart: Super Circuit פותח על ידי Intelligent Systems ופורסם על ידי נינטנדו . Super Circuit הוכרז לראשונה בהודעה לעיתונות על ידי נינטנדו ב-9 באוגוסט 2000, תחת הכותרת Mario Kart Advance .
קבלה

Mario Kart: Super Circuit זכה לשבחי המבקרים. בשנת 2007, IGN בחרה ב-Super Circuit כמשחק ה-19 הטוב ביותר ב-Game Boy Advance.
בארצות הברית, Super Circuit מכר 2.1 מיליון עותקים והרוויח 63 מיליון דולר עד אוגוסט 2006. במהלך התקופה שבין ינואר 2000 לאוגוסט 2006, זה היה המשחק הרביעי הכי נמכר שהושק עבור ה-Game Boy Advance, Nintendo DS או PlayStation Portable באותה מדינה. Mario Kart: Super Circuit מכר יותר מ-2.53 מיליון בארצות הברית לבדה, והכניס אותו לרשימת Player's Choice של נינטנדו. היא קיבלה פרס מכירות "פלטינום" מטעם איגוד מפרסמי תוכנות הבידור והפנאי (ELSPA), המצביע על מכירות של לפחות 300,000 עותקים בבריטניה. המשחק מכר 5.91 מיליון עותקים ברחבי העולם, מה שהופך אותו למשחק הרביעי הנמכר ביותר ב-Game Boy Advance ולמשחק הלא- פוקימון הנמכר ביותר עבור ה-Game Boy Advance.
שחרור מחדש

ב-28 ביולי 2011, נינטנדו הודיעה כי Mario Kart: Super Circuit, כמו גם תשעה משחקי Game Boy Advance נוספים, יהיו זמינים לבעלי Nintendo 3DS מוגבלים, דרך ה־Virtual Console, להם ישתתפו בתוכנית השגרירים לאחר הנפקה רשמית של נינטנדו. הורדת מחיר ל-Nintendo 3DS החל מ-12 באוגוסט 2011. הצעה זו הייתה זמינה בכל הטריטוריות, ורק לאלו שהפכו לזכאים בתוכנית Ambassador (על ידי גישה ל־Nintendo eShop לפני מועד הפחתת המחיר).
מאוחר יותר הוא היה זמין לרכישה עבור הקונסולה הווירטואלית של Wii U בצפון אמריקה ב-13 בנובמבר 2014, 23 באפריל 2015 באירופה, 24 באפריל 2015 באוסטרליה ו-22 ביולי 2015 ביפן.
הערות שוליים

↑  Harris, Craig (29 באוגוסט 2001), "Mario Kart Super Circuit", IGN (באנגלית), נבדק ב-2020-07-03 {{citation}}:  (עזרה)
↑  IGN Staff (9 באוגוסט 2000). "Four GBA Games Exposed". IGN. נבדק ב-3 במאי 2022. {{cite web}}:  (עזרה)
↑  Harris, Craig (15 במרץ 2007). "IGN: Top 25 Game Boy Advance Games of All Time". IGN. IGN Entertainment. ארכיון מ-20 במרץ 2007. נבדק ב-3 במאי 2022. {{cite web}}:  (עזרה)
↑  Keiser, Joe (2 באוגוסט 2006). "The Century's Top 50 Handheld Games". Next Generation. אורכב מ-המקור ב-10 באוקטובר 2007. {{cite web}}:  (עזרה)
↑  "The Magic Box — US Platinum Chart Games". The Magic Box. 2007-12-27. נבדק ב-2008-04-28.
↑  Harris, Craig (2006-07-27). "Player's Choice, Round Two". IGN. נבדק ב-2022-05-03.
↑  "ELSPA Sales Awards: Platinum". Entertainment and Leisure Software Publishers Association. אורכב מ-המקור ב-15 במאי 2009. {{cite web}}:  (עזרה)
↑  Caoili, Eric (26 בנובמבר 2008). "ELSPA: Wii Fit, Mario Kart Reach Diamond Status In UK". Game Developer. אורכב מ-המקור ב-18 בספטמבר 2017. נבדק ב-3 במאי 2022. {{cite web}}:  (עזרה)
↑  "FAQ: Nintendo Ambassador Program and Free eShop Games". Nintendo Life (באנגלית בריטית). 2011-07-31. נבדק ב-2020-07-03.
↑  "Mario Kart: Super Circuit". Nintendo. 13 בנובמבר 2014. נבדק ב-24 באוקטובר 2020. {{cite web}}:  (עזרה)
↑  "Mario Kart: Super Circuit". Nintendo.co.uk. 23 באפריל 2015. נבדק ב-24 באוקטובר 2020. {{cite web}}:  (עזרה)
↑  "Mario Kart Advance". Nintendo.co.jp. 22 ביולי 2015. נבדק ב-24 באוקטובר 2020. {{cite web}}:  (עזרה)
| מריו (זיכיון) |
| --- | --- | --- |
| המשחקים הנמכרים ביותר בזיכיון | האחים סופר מריו (1985)‏ • האחים סופר מריו 3 (1988)‏ • סופר מריו וורלד‏ (1990)‏ • סופר מריו 64‏ (1996) • האחים סופר מריו החדשים‏ (2006) • האחים סופר מריו החדשים Wii‏ (2009)‏ • האחים סופר מריו החדשים U‏ (2012)‏ • מריו קארט 8‏ (2014)‏ • סופר מריו אודיסי‏ (2017) • רשימה מורחבת של כל משחקי הזיכיון |  |
| סדרות המשחקים המרכזיות | סופר מריו • מריו קארט • מריו פארטי • |  |
| סדרות משחקי ספין-אוף | דונקי קונג(אנ') • לואיג'י(אנ') • ואריו(אנ') • יושי(אנ')  • מריו נגד דונקי קונג |  |
| מדיות נוספות | סרט לייב-אקשן • סרט אנימה(אנ') • סדרת טלוויזיה • סרט הנפשה ממוחשבת |  |
| דמויות מרכזיות | מריו • לואיג'י • הנסיכה פיץ' • טואוד • יושי • באוזר • ואריו • ואלואיג'י • דונקי קונג • באוזר ג'וניור • הנסיכה דייזי • רוזלינה • דידי קונג • בירדו • פאולין(אנ') • קופלינגים(אנ') |  |
| שונות | נעימת הנושא של האחים סופר מריו • נינטנדו • שיגרו מיאמוטו • צ'ארלס מרטינה • סופר נינטנדו וורלד |  |
| --- | --- |
בקרת זהויות :  NLI: 987007563976905171  LCCN: sh2001011726  MusicBrainz work: 07c28f77-57ec-4dce-bc79-c0cb28802e0f
עוזי רובין

| --- | --- |

עוזי רובין, 2021
 לידה:  1937 (בן 87 בערך) תל אביב, פלשתינה (א"י) 
 מדינה:  ישראל 
 
עוזי רובין, 2019
עוזי רובין (נולד בתל אביב בשנת 1937) הוא זוכה פרס ביטחון ישראל פעמיים ששימש כראש הראשון של "מינהלת חומה" - המנהלה של משרד הביטחון שבמסגרתה פותחה מערכת הנשק טיל החץ. משמש כמומחה לאיום והגנה מפני טילים במכון ירושלים לאסטרטגיה ולביטחון.